साहित्य प्रेमियों ने जीये कुछ पल....अपने पल
राज्य सेवा में 28 वर्षों से कार्यरत डॉ. देवेश सूद के पहले काव्य संग्रह ‘कुछ पल...अपने पल’ का गुरुवार को झालाना स्थित ऑफिसर्स क्लब में विमोचन किया गया। देवेश सूद ने साहित्य की दुनिया में देवेश अलख के नाम से अपनी उपस्थिति दर्ज करवाई है। पुस्तक का विमोचन भारतीय ज्ञानपीठ के निदेशक और साहित्यिक पत्रिका ‘नया ज्ञानोदय’ के संपादक लीलाधर मंडलोई, वाणी प्रकाशन के प्रबंध निदेशक अरुण माहेश्वरी और राजस्थान यूनिवर्सिटी के हिस्ट्री डिपार्टमेंट हैड प्रो.के.जी. शर्मा ने किया। समारोह की शुरुआत डॉ. नूपुर हूजा ने पुस्तक परिचय से की। इस मौके पर उनकी वेबसाइट का भी लोकार्पण किया गया।
डॉ.देवेश अलख ने अपने इस पहले काव्य संग्रह से जिस अंदाज में पाठकों-आलोचकों से गहरा संवाद स्थापित किया है उसकी मुख्य अतिथि लीलाधर मंडलोई सहित काव्य प्रेमियों ने सराहना की। अलख का काव्य-चित्त इकहरा नहीं है। उनके संग्रह में शामिल रचनाओं ने प्राकृतिक सौंदर्य, प्रेम, व्यंग्य, मानवीय संबंधों, मनुष्य की कमजोरियों और संवेदनाओं से गहरा रिश्ता कायम किया है।
कुछ रचनाएं दार्शनिक भावों को भी उकेरती हैं। इनकी रचनाएं जीवन की अर्थवान परिक्रमा करती हैं। उसमें सर्दी की मार से कुम्हलाई धूप की स्थिति का चित्रण है। अनजानी सी खुशबू लिए कुछ रूमानी कविताएं, टूटते रिश्तों की चुभन और कुछ भीगी सी नज्मों में गहरा बोध भी है। देवेश की कविताओं में दर्ज सपने भी आम आदमी के हैं और पति-प|ी के एक-दूसरे से अलग होने के बाद बीती यादों के साथ जीने की वेदना का भी काव्यात्मक चित्रण है।
पुस्तक का विमोचन करते हुए देवेश अलख, लीलाधर मंडलोई, प्रो. के.जी शर्मा और अरुण माहेश्वरी।
hin_Deva hin_Deva hin_Deva hin_Deva hin_Deva